**Konkursa „Kurzemes prozas lasījumi 2024”**

**NOLIKUMS**

Visa vecuma Kurzemes autori, kuri raksta prozu, aicināti pieteikties „Kurzemes prozas lasījumiem 2024”, kas notiek festivāla „Prozas lasījumi 2024” ietvaros.

„Kurzemes prozas lasījumus” organizē Ventspils bibliotēka sadarbībā ar Starptautisko Rakstnieku un tulkotāju māju.

Konkurss notiek divās kārtās.

**Konkursa pirmās kārtās pieteikumā jāietver:**

1. Darbs datorizdrukā vai darba elektroniskā versija (e-pasts [biblioteka@ventspils.lv](mailto:biblioteka@ventspils.lv) ).

2. Ziņas par sevi (vārds, uzvārds, dzimšanas dati, nodarbošanās, īsa radošā biogrāfija) un kontaktinformācija (tālruņa numurs, e-pasts).

Iesniedzamā darba nosacījumi, veids un apjoms:

1. Autora paša radīts, iepriekš nepublicēts darbs – eseja, stāsts vai romāna fragments.

2. Esejas garums: 6000 – 10 000 zīmes ar atstarpēm, prozas darba (stāsts vai romāna fragments) apjoms: 7000 – 12 000 zīmes ar atstarpēm.

3. Darbs jānoformē A4 formātā, Times New Roman, burtu lielums 12 punkti. Atstarpe starp rindām 1,5 punkti.

Pirmās kārtas pieteikumi līdz 2024. gada 19.novembrim nosūtāmi Ventspils bibliotēkai Akmeņu ielā 2, Ventspilī LV-3601, e-pasts [biblioteka@ventspils.lv](mailto:biblioteka@ventspils.lv).

**Konkursa otrā kārta.**

Konkursa žūrija, izvērtējot iesūtītos darbus, līdz 25.novembrim paziņos, kurus autorus uzaicinās piedalīties konkursa otrajā kārtā, kas notiks klātienē 30.novembrī plkst. 12.00 Starptautiskajā Rakstnieku un tulkotāju mājā, Annas ielā 13, Ventspilī. Uzaicinātos autorus informēs personīgi un viņu vārdus izziņos Ventspils bibliotēkas tīmekļa vietnē [www.biblioteka.ventspils.lv](http://www.biblioteka.ventspils.lv) un Starptautiskās Rakstnieku un tulkotāju mājas tīmekļa vietnē www.ventspilshouse.lv.

Pēc konkursa otrās kārtas žūrijas vērtējuma tiks noteikts labākais/-ie – iepriekš nepublicētais/-ie – darbs/-i, ar kuriem autorus uzaicinās klātienē piedalīties festivāla „Prozas lasījumi 2024” pasākumos, kas notiks decembra sākumā Rīgā.

Ņemot vērā epidemioloģisko situāciju valstī, konkursa rīkotājiem ir tiesības noteikt klātienē uzaicināto autoru skaitu, vai arī atcelt klātienes lasījumus.

Konkursa „Kurzemes prozas lasījumi” žūrija:

1. Astra Pumpura, Ventspils bibliotēkas direktore;

2. Ieva Rupenheite, dzejniece;

3. Jānis Vādons, Ventspils Augstskolas Tulkošanas studiju fakultātes docents;

4. Dace Meiere, tulkotāja;

5. Andra Konste, literatūrzinātniece